Vytautas Vincentas Makarevičius

Vytautas Vincentas Makarevičius (1930 m. kovo 3 d. Gyviškiuose, Padovinio valsčiuje – 2016 m. gegužės 24 d. KauneJuozas Vytautas Žiugžda. Vytautas Vincentas Makarevičius. Visuotinė lietuvių enciklopedija. 2018-09-12. Nuoroda tikrinta 2023-04-08.) – Lietuvos inžinierius mechanikas, šilumininkas, habilituotas technologijos mokslų daktaras.

 Biografija 
1944–1948 m. mokėsi Sasnavos progimnazijoje, 1948–1950 m. Kauno universiteto parengiamajame skyriuje. 1950–1955 m. Kauno politechnikos instituto (KPI) Mechanikos fakultete studijavo pramonės šiluminę energetiką. 1964 m. KPI apgynė disertaciją „Koridorinių pluoštų aptekėjimo ir šilumos mainų įvairių skysčių srautuose procesų tyrimas“, technikos mokslų kandidatas. 1982 m. Maskvos energetikos institute apgynė disertaciją „Konvektyvinių šilumos mainų, esant bet kokiam fizinių ir pernešimo parametrų kitimui, dėsningumai“, 1983 m. technikos mokslų daktaras.http://www.mokslas.mii.lt/mokslas/SRITYS/duom00.php?pav=M&sritis=T 

1955–1957 m. ir 1985–1990 m. KPI dėstytojas; nuo 1990 m. profesorius. 1957–1994 m. dirbo Lietuvos energetikos institute (1956–1967 m. Energetikos ir elektrotechnikos institutas, 1967–1992 m. Fizikinių ir techninių energetikos problemų institutas); 1957–1994 m. Šiluminės technikos, Dujofikacijos, Fizikinių-cheminių šilumos mainų ir kitų laboratorijų vadovas. 1965–1988 m. instituto direktoriaus pavaduotojas. 1991–1999 m. Lietuvos mokslų akademijos narys ekspertas. Buvo žurnalo „Energetika“ redakcinės kolegijos narys.

 Mokslinė veikla 
Mokslinių tyrimų kryptis – konvekciniai šilumos mainai skysčių srautuose, šilumos mainų aukštos temperatūros dujų srautuose dėsningumai ir jų panaudojimas. Paskelbė daugiau kaip 140 mokslinių straipsnių. 10 išradimų autorius.

 Bibliografija 
 Vamzdžių pluoštų šilumos atidavimas skersiniame skysčių sraute, su kitais, 1968 m., rusų k.
 Šilumos mainai esant fiziniams cheminiams pakitimams, 1978 m., rusų k.
 Energijos pernešimo procesai šilumos siurbliuose, su E. Bubeliu, 1990 m., rusų k.

 Įvertinimas 
 1975 m. LSSR valstybinė premija (su kitais)
 1980 m. LTSR nusipelnęs inžinierius
 1984 m. LSSR valstybinė premija (su kitais)

 Šaltiniai 

Kategorija:LTSR valstybinės premijos laureatai
Kategorija:Lietuvos inžinieriai mechanikai
Kategorija:Lietuvos energetikai
Kategorija:Lietuvos išradėjai
Kategorija:Lietuvos pedagogai